b"\n_START_ARTICLE_\nOrganisme model\n_START_PARAGRAPH_\nUn organisme model en biologia \xc3\xa9s una esp\xc3\xa8cie no-humana molt estudiada per a entendre fen\xc3\xb2mens biol\xc3\xb2gics particulars, amb l'expectativa que els descobriments realitzats en l'organisme model proporcioni informaci\xc3\xb3 sobre el funcionament d'altres organismes. S\xc3\xb3n models in vivo \xc3\xa0mpliament utilitzats per l'estudi de les causes de les malalties humanes aix\xc3\xad com els seus possibles tractaments quan l'experimentaci\xc3\xb3 humana no seria segura o podria faltar a l'\xc3\xa8tica. Aquesta estrat\xc3\xa8gia \xc3\xa9s possible gr\xc3\xa0cies a l'ascend\xc3\xa8ncia comuna de tots els organismes vius, i la conservaci\xc3\xb3 de les vies metab\xc3\xb2liques i de desenvolupament i el material gen\xc3\xa8tic en el transcurs de l'evoluci\xc3\xb3. L'estudi d'organismes model pot ser de car\xc3\xa0cter informatiu, aix\xc3\xad s'ha de tenir cura en extrapolar els resultats d'un organisme a un altre._NEWLINE_Entre els organismes model m\xc3\xa9s utilitzats per a l'experimentaci\xc3\xb3 hi ha: Escherichia coli, Saccharomyces cerevisiae, Drosophila melanogaster, Arabidopsis thaliana, Schizosaccharomyces pombe, Caenorhabditis elegans, Mus musculus, Danio rerio, etc."